மியான்மரில் வங்காள இந்துக்கள்
[[படிமம்:Bengali_Hindus_diaspora_gather_for_Durga_Puja_festival_in_Rangoon,_c.1941-42.jpg|thumb|இரங்கூனில் [[துர்கா பூஜை]] திருவிழாவுக்காக வங்காள இந்துக்கள் கூடினர், சுமார் கி.பி.1941-42]]
 '''மியான்மரில் வங்காள இந்துக்கள்''' (''Bengali Hindus in Myanmar'') மியான்மரில் உள்ள வங்காள இந்துக்களின் வரலாறு இடைக்காலத்தில் இருந்து தொடங்குகிறது. [[அரகான்|அரகானிய]] மன்னர்கள் வங்காளத்திலிருந்து [[பிராமணர்]]களை சோதிடர்களாகவும், [[தொம்பன்|தொம்பன்களை]] அரக்கானில் உள்ள [[அடுக்குத் தூபி]]களை சுத்தம் செய்பவர்களாகவும் கொண்டு வந்தனர். பர்மிய இராச்சியத்தை ஆங்கிலேயர்கள் இணைத்த பிறகு, வங்காள இந்துக்கள் பல்வேறு பதவிகளில் பணிபுரிய [[பர்மாவில் பிரித்தானிய ஆட்சி|பிரித்தானிய பர்மாவிற்கு]] வந்தனர். நிர்வாகத்தில் பெரிய பிரிவு அதிகாரிகளாக இருந்தனர். அதே நேரத்தில் ஒரு சிறிய அளவிளான மக்கள் பல்வேறு திட்டங்களில் தொழிலாளர்களாக வந்னர். 1920 களில், இரங்கூன், [[மண்டலை]], [[மாவலமயீனி]], பேசின் மற்றும் [[சிட்டவே]] போன்ற நகர்ப்புற மையங்களில் வங்காள இந்துக்கள் செழிப்பான ஒரு சமூகமாக இருந்தனர். 1930களின் பிற்பகுதியில் இந்திய எதிர்ப்பு இயக்கங்களில் தொடங்கி, வங்காள இந்துக்கள் நூற்றுக்கணக்காக பிரித்தானிய பர்மாவை விட்டு வெளியேறத் தொடங்கினர். சுதந்திரத்திற்குப் பிறகு, குறிப்பாக 1962 ஆட்சி கவிழ்ப்புக்குப் பிறகு, ஏராளமான வங்காள இந்துக்கள் இந்தியாவுக்குச் சென்றனர்.
 
 தற்போது, வங்காள இந்து மக்கள் [[யங்கோன்]] மற்றும் சிட்டவே நகரங்களிலும், [[இராகினி மாநிலம்|இராகினி மாநிலத்தின்]] சில அரை நகர்ப்புற மற்றும் கிராமப்புறங்களிலும் குவிந்துள்ளனர். பல்வேறு ஆதாரங்களில் மேற்கோள் காட்டப்பட்ட மதிப்பிடப்பட்ட மக்கள் தொகை 10,000 முதல் 56,000 வரை இருக்கும். 1982 ஆம் ஆண்டு சட்டத்தின்படி வங்காள இந்துக்கள் முழு குடிமக்களாக அங்கீகரிக்கப்படவில்லை. ஆனால் தேசிய சரிபார்ப்புக்கான அடையாள அட்டையை வைத்திருக்க இவர்களுக்கு உரிமை உண்டு.
 
 == அடையாளம் ==
 மியான்மரில், [[ரோகிஞ்சா மக்கள்|ரோகிங்கியாக்களின்]] குடியுரிமை பிரச்சினை வங்காள இந்து மக்களிடையே அடையாள நெருக்கடிக்கு வழிவகுத்துள்ளது. ரோகிங்கியாக்கள் தங்களை அடையாளப்படுத்த ரோகிங்கியா என்ற வார்த்தையைப் பயன்படுத்த விரும்புகிறார்கள். மியான்மர் அதிகாரிகள் இவர்களை வங்காளிகள் என்ற வார்த்தையைப் பயன்படுத்துமாறு வலியுறுத்துகின்றனர். ரோகிங்கியாக்கள் சட்டவிரோதமாக வங்காளதேசத்தில் குடியேறியவர்களாக கருதப்படுவதால், இராகினி மாநிலத்தில் உள்ள வங்காள இந்துக்கள் தங்களை அடையாளப்படுத்த வங்காளி என்ற வார்த்தையைப் பயன்படுத்துவதைத் தவிர்க்கிறார்கள். அவர்கள் தங்களை பர்மிய இந்துக்கள் என்று அடையாளப்படுத்த விரும்புகிறார்கள்.
 
 சமீப காலங்களில், வங்காள இந்துக்கள் ரோகிங்கியாக்களிலிருந்து தங்களை வேறுபடுத்திக் காட்டுவதற்காக சிறிய கைப்பட்டைகளை அணியத் தொடங்கியுள்ளனர்.&lt;ref name=&quot;rfp&quot;&gt;{{Cite web|url=https://rfp.org/sites/default/files/pubications/Advancing%20Peacebuilding%20in%20Myanmar%20.pdf|title=Advances Reconciliation and Peacebuilding in Sittwe, Rakhine State, Myanmar|publisher=Religions for Peace|access-date=9 September 2017}}&lt;/ref&gt; வங்காள இந்து பெண்கள் ரோகிங்கியாக்களிலிருந்து தங்களை வேறுபடுத்திக் காட்ட [[பொட்டு]] அணியத் தொடங்கியுள்ளனர்.
 
 == துன்புறுத்தல் ==
 1962இல் ஆட்சி கவிழ்ப்புக்குப் பிறகு, சுமார் 300,000 இந்தியர்கள் மியான்மரை விட்டு வெளியேற வேண்டிய கட்டாயம் ஏற்பட்டது. திருப்பி அனுப்பப்பட்டவர்களில் கிழக்கு வங்காள வம்சாவளியைச் சேர்ந்வங்காள இந்துக்களும் அடங்குவர். திரும்பி வந்த வங்காள இந்து மக்கள் மேற்கு வங்காளத்தின் 24 பர்கானாஸ் மாவட்டத்தில் உள்ள கமர்ஹதி, [[பராசத்]], [[பங்கான்]] மற்றும் ஹஸ்னாபாத் ஆகிய நான்கு முகாம்களில் குடியேறினர்.&lt;ref&gt;{{Cite web|url=http://www.mcrg.ac.in/rw%20files/RW37/9.Report3.pdf|title=Collective Memories of Repatriates from Burma: A Case Study of West Bengal|publisher=Mahanirban Calcutta Research Group|access-date=9 September 2017}}&lt;/ref&gt;
 
 == மேற்கோள்கள் ==
 {{Reflist}}